作者:權德輿
標題:臥病喜惠上人、李煉師、茅處士見訪，因以贈
內容:沈屙結繁慮，臥見書窗曙。方外三賢人，惠然來相親。整巾起曳策，喜非車馬客。支郎有佳文，新句淩碧雲。霓裳何飄飄，浩志淩紫氛。複有沈冥士，遠系三茅君。各言麋鹿性，不與簪組群。清言出象系，曠跡逃玄纁。心源暫澄寂，世故方糾紛。終當逐師輩，巖桂香氳芬。